62020TO0760_INF
A Törvényszék (kilencedik tanács) 2021. augusztus 10‑i végzése – Jakeliūnas kontra ESMA
(T‑760/20. sz. ügy)
„Megsemmisítés iránti és intézményi mulasztás megállapítása iránti kereset – Vizsgálat indítása iránti kérelem – Az ESMA elnökének elutasító határozata – Keresettel nem megtámadható jogi aktus – Elfogadhatatlanság – Meghagyás kibocsátására irányuló kérelem – A hatáskör hiánya”
1.
Bírósági eljárás – Keresetlevél – Alaki követelmények – A kereset tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása
(A Bíróság alapokmánya, 21. és 53. cikk; a Törvényszék eljárási szabályzata, 76. cikk)
(lásd: 16. pont)
2.
Hatályon kívül helyezés iránti kereset – Keresettel megtámadható aktusok – Joghatások kiváltására irányuló aktusok – Fogalom – Feltételek
(EUMSZ 263. cikk)
(lásd: 24. pont)
3.
Megsemmisítés iránti kereset – Keresettel megtámadható aktusok – Az európai uniós jog állítólagos megsértésére vonatkozó vizsgálat megindításának az Európai Értékpapír‑piaci Hatóság (ESMA) elnöke általi megtagadása – Kizártság
(EUMSZ 263. cikk; 1095/2010 európai parlamenti és tanácsi rendelet, 17. cikk, (2) bekezdés, és 22. cikk, (4) bekezdés; 2019/2175 európai parlamenti és tanácsi rendelet; 1/2003 tanácsi rendelet)
(lásd: 25., 29–33. pont)
4.
Intézményi mulasztás megállapítása iránti kereset – Természetes vagy jogi személyek – Keresettel megtámadható mulasztások – Megsemmisítés iránti kereset útján megtámadható aktus elfogadásának az Európai Értékpapír‑piaci Hatóság (ESMA) általi állítólagos elmulasztása – Kizártság – Az ESMA mulasztásának megállapítására irányuló kereseti kérelmek – Elfogadhatatlanság
(EUMSZ 263. és EUMSZ 265. cikk; 1095/2010 európai parlamenti és tanácsi rendelet, 17. cikk, és 22. cikk, (4) bekezdés)
(lásd: 37–39. pont)
5.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Elfogadhatatlanság
(EUMSZ 263. cikk)
(lásd: 40. pont)
Tárgy
Lényegében egyrészt az EUMSZ 265. cikk alapján annak megállapítása iránt benyújtott kérelem, hogy az ESMA jogellenesen nem indított eljárást a bennfentes kereskedelemről és a piaci manipulációról (piaci visszaélés) szóló, 2003. január 28‑i 2003/6/EK európai parlamenti és tanácsi irányelv (HL 2003. L 96., 16. o.; magyar nyelvű különkiadás 6. fejezet, 4. kötet, 367. o.) megsértése miatt, másrészt az EUMSZ 263. cikk alapján benyújtott kérelem az ESMA elnökének 2020. október 20‑i levelében foglalt, az említett vizsgálat indítását megtagadó határozatának megsemmisítése iránt.
Rendelkező rész
1)
A Törvényszék a keresetet elutasítja.
2)
A Törvényszék Stasys Jakeliūnast kötelezi a költségek viselésére.